# falloc'h
## Brezhoneg
### Etimologiezh

    Diwar an anv-gwan fall hag an dibenn-ger -oc'h.

### Furm anv-gwan

falloc'h /ˈfalːɔx/
* Derez-uheloc'h an anv-gwan fall
** An êgl a oa gwall skuizh ha gwall fall : mes Arzhur a oa falloc'h c'hoazh : [...]. — (Fañch an Uhel, Kontadennoù ar Bobl/1, Al Liamm, 1984, p. 24.)
** An traou a oa fall, al loened a oa falloc'h, hag ar vuhez, foei, sell !... — (Ivon Krog, Eur Zac'had Marvailhou, Buhez Breiz, Kemper, 1924, p. 197.)
** [...] ; an dorioù a zegouezhe eeun-hag-eeun an eil dirak eben, ar pezh a oa falloc'h c'hoazh. — (Jakez Riou, An Ti Satanazet, Skridoù Breizh, 1944, p. 26.)
* Dirak un anv-gwan-verb :
** Falloc’h livet e vezont evidomp-ni amañ war ar vro, — (Jules Gros, Le trésor du breton parlé Première Partie, 1966, p. 221.)
* Dirak an anv-kadarn :
** Va c'hrediñ a c'hellit, n'eus ket bet biskoazh falloc'h soudarded, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 226.)
* Falloc'h eget :
* Falloc'h evit :
** — Ker kozh-se eo ; mes n'eo ket falloc'h evit-se. [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 168.)
** E oar (emaer) o klask kas Fanch d'ar baradoz ha ne oa ket falloh evitañ war an douar. — (Jules Gros, Le trésor du breton parlé Première Partie, 1966, p. 92.)
* Falloc'h-fall : muioc'h-mui fall
** — [...]... Mont a ra falloc'h fall. [...]... — (Jakez Riou, Geotenn ar Werc'hez ha danevelloù all, Al Liamm, 1957, p. 16.)
* Falloc'h-fallañ : muioc'h-mui fall

#### Gerioù heñvelster

* gwashoc'h
* gwazh

#### Gerioù enepster

* gwelloc'h

## Krennlavar

** Yannig-Falla-bemdez... falloc'h warc'hoaz evid hirie (hiziw). — (Jules Gros, Le trésor du breton parlé Troisième Partie, 1974, p. 389.)

#### Troidigezhioù

* galleg : pire(s) (que)
* galleg : plus mauvais(e)(s) (que)